৮ জুলাই, দ্য ইন্ডিপেন্টেন্ট : পাকিস্তানের খাইবার পাখতুনখা প্রদেশের সাড়ে ৩ লাখ হেক্টর জমিতে ১’শ কোটি গাছ লাগাচ্ছে পাকিস্তান। বন্যা প্রতিরোধ,পরিবেশ দূষণ থেকে বাঁচতে এবং বন পুনরুদ্ধার কর্মসূচির অংশ হিসেবে এধরনের ব্যাপক ভিত্তিক বৃক্ষ রোপণ অভিযানে অনেকটাই এগিয়ে গেছে দেশটি। এ অভিযানের নাম দেওয়া হয়েছে ‘বিলিয়ন ট্রি সুনামি’ যেটির নেতৃত্ব দিচ্ছেন পাকিস্তান তেহরিক-ই-ইনসাফ নেতা ইমরান খান। বিশ্বে বন পুনরুদ্ধারের যে প্রচেষ্টা চলছে পাকিস্তানে এধরনের বৃক্ষ রোপণ তারই অংশ। ২০২০ সালের মধ্যে বিশ্বে দেড়’শ মিলিয়ন হেক্টর বনভূমি পুনরুদ্ধারে এধরনের কর্মসূচি ২০টি দেশে বাস্তবায়ন হচ্ছে বৃক্ষরোপণের মাধ্যমে।